stanford-oval/wikipedia huggingface dataset:
ידידיה צבי שטרן
פרסים

פרס צלטנר למחקר במדעי המשפט והחברה (2009)
פרס גורני מטעם העמותה למשפט ציבורי בישראל (2012)
ספריו

רכישת חברות, מכון הארי סאקר, הפקולטה למשפטים באוניברסיטה העברית, 1996.
פסיקת הלכה בשאלות מדיניות, המכון הישראלי לדמוקרטיה, 1999.
יהדות פנים וחוץ: דיאלוג בין עולמות, ירושלים. הוצאת מאגנס עורך עם א' שגיא וד' שוורץ, 1999
מדינה, משפט והלכה א. מנהיגות ציבורית כסמכות הלכתית, המכון הישראלי לדמוקרטיה, 2000.
מדינה, משפט והלכה ב. עושר שמור לבעליו לרעתו: מקומם של המשפט ושל ההלכה בחברה הישראלית, המכון הישראלי לדמוקרטיה, 2002.
המשפט בישראל: מבט לעתיד, רמת גן: הוצאת אוניברסיטת בר-אילן. 2003, (עורך עם י' זילברשץ)
מדינה, משפט והלכה ג. דת ומדינה: תפקידה של ההלכה, המכון הישראלי לדמוקרטיה, 2004.
מדינה, משפט והלכה ד. מה יהודי במשפט הישראלי, המכון הישראלי לדמוקרטיה, 2006.
דברים ושברי דברים: על יהדותה של מדינה דמוקרטית, המכון הישראלי לדמוקרטיה, 2007 (עורך עם א' רביצקי).
הרצל אז והיום: 'מדינת היהודים' במדינת היהודים, הוצאת כתר, הפקולטה למשפטים באוניברסיטת בר-אילן ומכון שלום הרטמן. 2008, (עורך, עם א' שגיא)
הבעלות בחברה העסקית - תאוריה, דין, מציאות, אוניברסיטת בר-אילן, לשכת עורכי הדין בישראל והמכון הישראלי לדמוקרטיה, 2008.
תכלית החברה העסקית, אוניברסיטת בר-אילן, לשכת עורכי הדין בישראל והמכון הישראלי לדמוקרטיה, 2008.
צדק שלי, צדק שלך - צדק בין תרבויות (עורך), מרכז זלמן שזר והמכון הישראלי לדמוקרטיה, 2010.
מולדת יחפה – מחשבות ישראליות, עם עובד והמכון הישראלי לדמוקרטיה, 2011 (עם א' שגיא).
רבנות: האתגר, עם עובד והמכון הישראלי לדמוקרטיה, 2011 (עורך, עם ש' פרידמן)
כשיהדות פוגשת מדינה, ידיעות ספרים והמכון הישראלי לדמוקרטיה, 2015 (עם אחרים).
הערות שוליים

↑  תומר זרחין ושירות "הארץ", פרופ' ידידיה שטרן הסיר את מועמדותו לתפקיד היועץ המשפטי לממשלה, באתר הארץ, 25 בנובמבר 2009
שטרן פורש מהמירוץ לתפקיד היועץ המשפטי, באתר nrg‏, 25 בנובמבר 2009
↑  קלמן ליבסקינד, משרד החינוך מציג: נרטיב ציוני מול נרטיב פלסטיני, 30.06.11, באתר nrg
↑  אור קשתי, מנכ"ל מש' החינוך הדיח את יו"ר ועדת המקצוע באזרחות, באתר הארץ, 26 במאי 2011
↑  דליה שחורי, אין ברירה, צריך להנהיג נישואים אזרחיים, באתר הארץ, 2 באפריל 2003
↑  ידידיה שטרן, דרך האמצע שתאפשר לדולגופיאט להתחתן, באתר ynet, 5 באוגוסט 2021
↑  פרופ' ידידיה שטרן זכה בפרס "צלטנר" היוקרתי – לעידוד המחקר במדעי המשפט והחברה, אתר אוניברסיטת בר-אילן, 30.3.2009
| --- | --- |
בקרת זהויות :  NLI: 987007268684905171  BnF: cb144956600 (data)  GND: 139417818  ISNI: 0000 0000 8000 6023  LCCN: n99018741  SUDOC: 170998940  VIAF: 66695027   WorldCat (עם VIAF): 66695027
יורם שוייצר

| --- | --- |

יורם שוייצר
 לידה:  1956 (בן 68 בערך)
 מדינה:  ישראל 
 
יורם שוייצר (נולד ב-1956) הוא חוקר בכיר במכון למחקרי ביטחון לאומי העומד בראש פרויקט טרור ומלחמה בעצימות נמוכה.
ביוגרפיה

שוייצר נולד בישראל, גדל בתל אביב ולמד בבית החינוך ע"ש א"ד גורדון ובתיכון חדש. הוא בנם של אברהם שוייצר, שהיה העורך הכלכלי של עיתון הארץ, ואורה שוייצר דוברת הוועדה לאנרגיה אטומית ומנהלת בית ליגת הנשים האמריקאית. בשנת 1974 התגייס לצה"ל ושובץ בחיל התותחנים. הוא סיים את מסלול ההכשרה ללוחמים, השלים קורס קצינים ושירת כקצין תותחנים. לאחר מכן השתחרר מצה"ל. בשנת 1987 עם סיום לימודיו האקדמיים לתואר ראשון בהיסטוריה של המזרח התיכון ומדע המדינה ותואר שני בהיסטוריה צבאית ודיפלומטית מטעם אוניברסיטת תל אביב, שב לשירות קבע באמ"ן כקצין מודיעין בתפקידים בתחום לוחמה בטרור והושאל למשרד ראש הממשלה. בתפקידיו השונים היה גם מעורב בסוגיית השבויים והנעדרים. לאחר פרישתו בשנת 1998 שימש כיועץ מומחה בתחום הטרור במשרדי ראש הממשלה ומשרד הביטחון. בשירות המילואים הגיע לדרגת סגן-אלוף.
שוייצר עמד בראש "תוכנית הלימודים החינוכית" במכון למדיניות בינלאומית נגד הטרור במרכז הבינתחומי. שוייצר משמש כראש תוכנית המחקר לטרור ומלחמה בעצימות נמוכה במכון למחקרי ביטחון לאומי. במחקריו עוסק בטרור כאסטרטגית לחימה, בארגוני טרור בישראל ובעולם, בשיטות הפעולה שלהם, ובמשא ומתן עם ארגוני טרור. במסגרת פעילותו כתב ספרים ומאמרים רבים על ארגוני טרור כדוגמת ארגון אל-קאעידה ושותפיו, וארגוני טרור אזוריים דוגמת חזבאללה וחמאס. שוייצר התמחה בחקר פיגועי התאבדות. במסגרת זו ערך מחקר מקיף בבתי הכלא בישראל. במשך כשנתיים וחצי ניהל מפגשים עם אסירים ביטחוניים שהיו מעורבים ישירות בפיגועי התאבדות בישראל במטרה להבין את תפישות עולמם ועמדותיהם כלפי הסכסוך הישראלי פלסטיני. נושא מרכזי נוסף במחקריו בשנים האחרונות מתמקד בשבי, שבויים, פדיון שבויים ומשא ומתן לשחרורם בהיבטים של עמדות הממשלות והציבור בסוגות אלו.
הערות שוליים

↑  רונן ברגמן, "נקודת האל חזור", הוצאת כנרת זמורה ביתן, 2007, עמוד 267.
↑  רונן ברגמן, "נקודת האל חזור", הוצאת כנרת זמורה ביתן, 2007, עמודים 224-225.
↑  מודי קרייטמן, טרור כלכלי: יעד עיקרי או תופעת לוואי, באתר ynet, 23 באוקטובר 2001.
↑  חיים איסרוביץ, המגזין שהיווה השראה עבור מחבלי בוסטון, באתר nrg‏, 26 באפריל 2013.
| --- | --- |
בקרת זהויות :  GND: 1120342708  VIAF: 142148120747494791775   WorldCat (עם VIAF): 142148120747494791775
טרוור פיקוק

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  19 במאי 1931 טוטנהאם, הממלכה המאוחדת 
 פטירה:  8 במרץ 2021 (בגיל 89) יאוביל, הממלכה המאוחדת 
 מדינה:  הממלכה המאוחדת 
 תקופת הפעילות:  1962–2015 (כ־53 שנים) 
 מקום לימודים:  תיכון אנפילד 
 בן או בת זוג:  Tilly Tremayne (1979–2021) 
 צאצאים:  דניאל פיקוק, הארי פיקוק 
 מספר צאצאים:  4 
 פרופיל ב-IMDb
 
טרוור אדוארד פיקוק (באנגלית: Trevor Edward Peacock;‏ 19 במאי 1931 – 8 במרץ 2021) היה שחקן אופי בתיאטרון ובטלוויזיה, תסריטאי ופזמונאי אנגלי. הוא היה ידוע בעיקר בהופעתו בדמות ג'ים טרוט בסדרה הקומית של ה-BBC "הכומר מדיבלי", בכיכובה של דון פרנץ'.
ביוגרפיה

פיקוק נולד בטוטנהאם, בנם של ויקטור אדוארד ואלכסנדריה פיקוק.
ביוגרפיה > קריירה בטלוויזיה ובקולנוע

בטלוויזיה גילם פיקוק דמויות רבות בהן את ג'ים טרוט בסיטקום "הכומר מדיבלי", רואו בדרמה "מאדאם בובארי", קווילפ בעיבוד הטלוויזיוני לספר "בית ממכר עתיקות", ואולד ביילי בסדרת הפנטסיה "Neverwhere". הוא גם הופיע במגוון תוכניות כגון "איסטאנדרס" (בדמות סיד, חייל ותיק שפגש בצרפת את אלפי מון), בסדרה " Wish Me Luck" של LWT שיחק בדמות מנהיג המחתרת רנרד, "ג'ונתן קריק", "בין השורות" והסיטקום "המשפחה שלי".
פיקוק כיכב בתפקידים אחדים בהפקות של ה-BBC של מחזות שייקספיריים בהם התפקיד הראשי במחזה "טיטוס אנדרוניקוס", פסטה במחזה "הלילה השנים עשר", לורד טלבוט ב"הנרי השישי, חלק ראשון", וגייק קייד ב"הנרי השישי, חלק שני". הוא שיחק בתפקיד הקברן בעיבוד הקולנועי של פרנקו זפירלי למחזה "המלט" משנת 1990. הוא גילם את ג'ו הזקן בסרט "מזמור חג המולד", עיבוד משנת 1999 לספר באותו שם בכיכובו של פטריק סטיוארט, ואת בעל הפונדק בסרט הטלוויזיה "דון קישוט" משנת 2000 בכיכובם של ג'ון לית'גו ובוב הוסקינס.
ב-2007 שיחק פיקוק בדמות אביו של סנטה קלאוס בסרט "פרד קלאוס" לצדם של וינס ווהן ופול ג'יאמטי. ביולי 2009 הופיע בתפקיד קטן בפרק בסדרה "מלון בבילון". עוד השתתף בסדרה הקומית "בערוב ימי היין" בתפקיד "קפטן זירו". ב-2012 גילם את ג'ורג' בסרט "קוורטט", דרמה-קומית בריטית המבוססת על מחזה באותו שם.
פיקוק היה גם פזמונאי ידוע. בשנות השישים של המאה העשרים כתב את הלהיט "Mrs. Brown, You've Got a Lovely Daughter" שאותו הקליטה להקת מתבודדי הרמן. להיטים נוספים שכתב הם "Mystery Girl" (הקליט ג'ס קונרד), "Made You" (אדם פיית'), "Gossip Calypso" (ברנרד קריבינס), "Stick Around" (ביל פיורי), "That's What Love Will Do" ו-"Nature's Time For Love" (שאת שניהם הקליט ג'ו בראון). הוא כתב את המילים לשיריהם של להקת "The Vernons Girls". השירים כוללים את "Be Nice To Him Mama",‏ "You Know What I Mean",‏ "Funny All Over", ו-"We Love The Beatles". עוד כתב מילים למחזמר בשם "Passion Flower Hotel" (ללחנים של ג'ון בארי), ולמחזמר המבוסס על רצועת הקומיקס הפופולרית "Passion Flower Hotel" (מוזיקה מאת אלן פרייס). לפני שהתקדם בקריירת המשחק שלו כתב תסריטים לתוכניות הטלוויזיה "Oh Boy!" ו-"Six-Five Special".
ב-1991 כיכב פיקוק במחזה הרדיופוני "Heart of Hark'un" של ה-BBC. ב-2002 השתתף בפרק "Night of the Wartosa" של הסדרה "Dinotopia" שצולם בבודפשט. ב-2010 הופיע בסיטקום "החבר'ה הזקנים" ובעיבוד הרדיופוני של "אני, קלאודיוס" (אנ').
ביוגרפיה > קריירה בתיאטרון

פיקוק שיחק בתיאטרון במהלך כל הקריירה שלו, ושמו נקשר במיוחד עם תיאטרון רויאל אקסצ'יינג במנצ'סטר. בנוסף להופעותיו בהצגות רבות מאז פתיחת התיאטרון ב-1976, הוא כתב מחזות אחדים עבור הלהקה.
"Leaping Ginger", הצגת בכורה עולמית בבימויו של ברהאם מארי (אנ') עם כריסטופר ניל (1977)
"סינדרלה", הצגת בכורה עולמית בבימויו של אנתוני בולד ומישל הרדי עם ונדי מורגן וגבריאל דרייק (1979)
"Andy Capp" נכתב יחד עם אלן פרייס. הצגת בכורה עולמית בבימויו של ברהאם מארי עם טום קורטני אלן פרייס ומייקל מיולר (1982)
"Class K" עם ג'ודי לו, קולין פרוקטר ורוזלינד נייט (1985)
"Jack and the Giant", הצגת בכורה עולמית בבימויו של מרווין ויליס עם ג'ייסון ווטקינס (1986)
אסטרגון, "מחכים לגודו" מאת סמואל בקט בתיאטרון סנצ'ורי במנצ'סטר, בבימויו של מייקל אליוט (1967)
טוני למפקין, "She Stoops to Conquer" מאת אוליבר גולדסמית' בתיאטרון סנצ'ורי במנצ'סטר בבימויו של ברהאם מארי, ואחר כך בתיאטרון גאריק בלונדון (1969)
"טיטוס אנדרוניקוס" בתיאטרון ראונד האוס בלונדון (1971)
קלוב, "סוף משחק" מאת סמואל בקט בתיאטרון סנצ'ורי במנצ'סטר בבימויו של ברהאם מארי ואחר כך בתיאטרון שו בלונדון (1973)
סידני פריים, "שרלוק הולמס" עם הלהקה השייקספירית המלכותית בתיאטרון אלדוויץ' בלונדון ואחר כך בהופעת בכורה בברודוויי בתיאטרון ברודהרסט (1974)
פרייר מאורו טנדה ודייגו לופז דורו, "The Bewitched" בתיאטרון אלדוויץ' בלונדון (1975)
הבישוף של אלי ופלולן, "הנרי החמישי" עם הלהקה השייקספירית המלכותית בתיאטרון ממוריאל, 1975, אחר כך בתיאטרון אלדוויץ' בלונדון (1976)
פוינס, "הנרי הרביעי, חלק ראשון ושני" עבור הלהקה השייקספירית המלכותית בתיאטרון ממוריאל, 1975, אחר כך בתיאטרון אלדוויץ' (1976)
סר יו אוונס, "נשות וינדזור העליזות" עבור הלהקה השייקספירית המלכותית בתיאטרון ממוריאל, 1975, אחר כך בתיאטרון אלדוויץ' (1976)
אקרס, "The Rivals" מאת שרידן בתיאטרון רויאל אקסצ'יינג במנצ'סטר בבימויו של ברהאם מארי (1976)
קולונל קוטוויץ, "הנסיך מהומבורג" מאת היינריך פון קלייסט בתיאטרון רויאל אקסצ'יינג במנצ'סטר בבימויו של קספר ורד (אנ') (ב-1976)
זכריה מנינג, "זאק" מאת הרולד בריגהאוס בתיאטרון רויאל אקסצ'יינג' במנצ'סטר בבימויו של אריק תומפסון (1976)
סרג'נט מאץ', "What the Butler Saw" מאת ג'ו אורטון בתיאטרון רויאל אקסצ'יינג' במנצ'סטר בבימויו של ברהאם מארי (1977)
טום פרייס, "A Family" מאת רונלד הארווד, הצגת בכורה עולמית בבימויו של קספר ורד בתיאטרון רויאל אקסצ'יינג' במנצ'סטר (1978)
ארמיס, "שלושת המוסקטרים" מאת ברהאם מארי ודרק גריפית'ס. הצגת בכורה עולמית בבימויו של ברהאם מארי בתיאטרון רויאל אקסצ'יינג' במנצ'סטר (1979)
אסטרגון, "מחכים לגודו" בתיאטרון רויאל אקסצ'יינג' במנצ'סטר בבימויו של ברהאם מארי ואחר כך בתיאטרון ראונד האוס בלונדון (1980)
אלווד פ דאוד, "הארווי" מאת מרי צ'ייס בתיאטרון רויאל אקסצ'יינג' במנצ'סטר בבימויו של אריק תומפסון (1981)
וילי לומן, "מותו של סוכן" מאת ארתור מילר בתיאטרון רויאל אקסצ'יינג' במנצ'סטר בבימויו של גרג הרסוב (1985)
"The Bluebird of Unhappiness", מופע של וודי אלן בתיאטרון רויאל אקסצ'יינג' במנצ'סטר בבימויו של ברהאם מארי (1987)
הנרי הורשיו הובסון, "Hobson's Choice" בתיאטרון רויאל אקסצ'יינג' במנצ'סטר בבימויו של ברהאם מארי (2003)
ג'יילס קורי, "ציד המכשפות" מאת ארתור מילר בבימויו של דומיניק קוק (אנ') בתיאטרון רויאל שייקספיר בסטרטפורד-אפון-אייבון (2006)
ביוגרפיה > חיים אישיים

פיקוק היה נשוי לאיריס ג'ונס ממנה התגרש, והתחתן עם טילי טרמיין. הוא אביהם של השחקנים דניאל פיקוק והארי פיקוק. הוא נפטר ב-8 במרץ 2021, התגורר בכפר איסט קוקר בסאמרסט.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1962 |  | The Barber of Stamford Hill | וילי |  |
| 1963 |  | ITV Television Playhouse | אדמס | בפרק "The Lads" |
| 1967 |  | Tersons Were There | תפקידים שונים | סרט קצר |
| 1968 |  | Man in a Suitcase | דייר | בפרק "Why They Killed Nolan" |
| 1972 | ליידי קרוליין לאמב | Lady Caroline Lamb |  |  |
| 1980 | הלילה השנים עשר | Twelfth Night | פסטה | סרט טלוויזיה |
| 1979–1980 | בית ממכר עתיקות | The Old Curiosity Shop | דניאל קווילפ | מיני-סדרה |
| 1978–1980 |  | Born and Bred | דניס טונסלי | סדרת טלוויזיה |
| 1981 | הבורג'ס | The Borgias | ויטלוזו ויטלי | מיני-סדרה |
| 1984 | פריקלס | Pericles, Prince of Tyre | באולט | סרט טלוויזיה |
| 1985 | טיטוס אנדרוניקוס | Titus Andronicus | טיטוס אנדרוניקוס | סרט טלוויזיה |
| 1990 |  | Wish Me Luck | רנרד | סדרת טלוויזיה |
| 1990 | בערוב ימי היין | Last of the Summer Wine | קפטן זירו | בפרק "Trouble in the Fields" |
| 1990 | המלט | Hamlet | קברן |  |
| 1991 | שושלת שטראוס | The Strauss Dynasty |  | מיני-סדרה |
| 1991 |  | Bejewelled | קרוק | סרט טלוויזיה |
| 1991 |  | Dodgem | צ'ארלי פנפולד | סדרת טלוויזיה |
| 1992 | המפקח מגרה | Maigret | מנואל פלמארי | בפרק "The Patience of Maigret" |
| 1992 | בין השורות | Between the Lines | סרג'נט דון רויאל | בפרק "The Only Good Copper" |
| 1993 | חדר מיון | Casualty | רג' | בפרק "Good Friends" |
| 1994 |  | Highlander | ג'אקום | בפרק "The Vampire" |
| 1996 |  | Neverwhere | ביילי הזקן | מיני-סדרה |
| 1997 | החמישייה הסודית | The Famous Five | מר גרינגל | בפרק "Five Go to Billycock Hill" |
| 1997 |  | Underworld | מידלמאס | מיני-סדרה |
| 1999 | מזמור חג המולד | A Christmas Carol | ג'ו הזקן | סרט טלוויזיה |
| 2000 | מאדאם בובארי | Madame Bovary | רואו (Rouault) | סרט טלוויזיה |
| 2000 | דון קישוט | Don Quixote | בעל פונדק | סרט טלוויזיה |
| 2000 | לורנה דון | Lorna Doone | הכומר באודן | סרט טלוויזיה |
| 2001 | ארמדילו | Armadillo | מרלוב | סדרת טלוויזיה |
| 2001 |  | Dog Eat Dog | סבא |  |
| 2001 | העולם על פי מלמוט | The Way We Live Now | מר ראגלס | מיני-סדרה |
| 2002 | דיקנס | Dickens | ויליאם בארקר |  |
| 2002 | המשפחה שלי | My Family | מר ברדלי | בפרק "Ding Dong Merrily" |
| 2003 | ג'ונתן קריק | Jonathan Creek | הנרי האוסמן | בפרק "Angel Hair" |
| 2003 | ראש העיר קסטרברידג' | The Mayor of Casterbridge | כריסטופר קוניי | סרט טלוויזיה |
| 2003 | להעיר את המתים | Waking the Dead | ביל דורהאם | בפרק "Walking on Water" |
| 2004 |  | The Legend of the Tamworth Two | מר מרטין | סרט טלוויזיה |
| 2005 | רציחות במידסומר | Midsomer Murders | צ'ארלי ספייט | בפרק "Midsomer Rhapsody" |
| 2005 | איסטאנדרס | EastEnders | סיד | סדרת טלוויזיה (פרק אחד) |
| 2007 |  | The Royal | סבא | בפרק "Absent Friends" |
| 2007 | קינגדום | Kingdom | טום קייס | סדרת טלוויזיה (פרק אחד) |
| 2007 | פרד קלאוס | Fred Claus | פאפא קלאוס |  |
| 2009 | מלון בבילון | Hotel Babylon | קן | סדרת טלוויזיה (פרק אחד) |
| 2010 | החבר'ה הזקנים | The Old Guys | לן | בפרק "Hospital" |
| 2012 | קוורטט | Quartet | ג'ורג' |  |
| 1994–2015 | הכומר מדיבלי | The Vicar of Dibley | ג'ים טרוט | סדרת טלוויזיה |
הערות שוליים

↑  "Trevor Peacock Biography (1931-)". Filmreference.com. 1931-05-19. נבדק ב-2013-01-04.
↑  Ruhlmann, William. "Mrs. Brown You've Got a Lovely Daughter - Herman's Hermits : Listen, Appearances, Song Review". AllMusic. נבדק ב-2013-01-04.
↑  "Mystery Girl - Jess Conrad : Listen, Appearances, Song Review". AllMusic. נבדק ב-2013-01-04.
↑  "Made You - Adam Faith : Listen, Appearances, Song Review". AllMusic. נבדק ב-2013-01-04.
↑  "Gossip Calypso - Bernard Cribbins : Listen, Appearances, Song Review". AllMusic. נבדק ב-2013-01-04.
↑  "Stick Around - Billy Fury : Listen, Appearances, Song Review". AllMusic. נבדק ב-2013-01-04.
↑  "That's What Love Will Do - Joe Brown : Listen, Appearances, Song Review". AllMusic. נבדק ב-2013-01-04.
↑  "Nature's Time for Love - Joe Brown : Listen, Appearances, Song Review". AllMusic. נבדק ב-2013-01-04.
↑  Eder, Bruce (1996-10-29). "Very Best of Vernon Girls - The Vernons Girls : Songs, Reviews, Credits, Awards". AllMusic. נבדק ב-2013-01-04.
↑  "Villagers hold referendum to beat sprawl". BBC News. 18 בספטמבר 2003. נבדק ב-16 ביוני 2014. {{cite news}}:  (עזרה)
| --- | --- |
בקרת זהויות :  NLI: 987007440099005171  PLWABN: 9810659029705606  BIBSYS: 6092750  BnF: cb16581241w (data)  GND: 173928145  ISNI: 0000 0001 2212 845X  LCCN: n84162348  MusicBrainz: 7dc40ee2-d355-4a43-9630-397f833c600c  NTA: 304411760  SUDOC: 149256094  VIAF: 77722915   WorldCat (עם VIAF): 77722915
יאן ברויגל האב

| --- | --- |

 לידה:  1568 בריסל, בלגיה 
 פטירה:  13 בינואר 1625 (בגיל 57 בערך) אנטוורפן, ארצות השפלה הספרדיות 
 לאום:  פלמים 
 זרם באמנות:  ציורי בארוק פלמיים 
 יצירות ידועות:  Large Fish Market, Visit to the Farm, Great Calvary 
 בן או בת זוג:  Isabelle de Jode  Catharina van Marienberghe 
 צאצאים:  יאן ברויגל הבן, אנה ברויגל, Ambrosius Brueghel, Paschasia Brueghel 
 חתימה:   
 
יאן ברויגל האב (בהולנדית: Jan Bruegel‏, מבוטא בְּרֶחֶל); 13 בינואר 1568 – 1625) היה צייר פלמי, בנו של פיטר ברויגל האב ואביו של יאן ברויגל הבן.
יצירתו כוללת היסטוריות תנ"כיות, מיתולוגיות וקלאסיות, סצנות קרב, נופי גיהנום, נופי ים, זרי פרחים ודומם, דיוקנאות וסצנות ז'אנר, כמו גם סוגים רבים של נופים: ציד יערות, נופי הרים, כבישים ונהרות כפריים וכפרים. ברויגל שיתף פעולה לעיתים קרובות עם ציירים אחרים, ביניהם פטר פאול רובנס, האנס רוטנהאמר, יאן ואן באלן, סבסטיאן פרנקס ויוס דה מומפר.
Bouquet, 1603.
נולד בבריסל. צייר בעיקר נופים ופרחים. הוא החזיק גם בסטודיו באנטוורפן בבלגיה. מת מכולרה באנטוורפן.
הערות שוליים

↑  About Jan Brueghel, www.janbrueghel.net
| --- | --- |
בקרת זהויות :  NLI: 987007527015605171  PLWABN: 9810683982705606  AAG: 1641  BIBSYS: 6098974  BNE: XX943444  BnF: cb12244766f (data)  BPN: 45958732  CiNii: DA04142379  GND: 118674005  ICCU: CUBV026942  ISNI: 0000 0001 0830 9545  KulturNav: 316c99ca-590c-4614-9080-3d16c1b7cd24  LCCN: n81089670  LNB: 000202382  MusicBrainz: d46cef77-4922-4265-b7f0-f710bac0b692  NGV: 868  NKC: jn20011018116  NLA: 35023038  NSK: 000593723  NTA: 068517491  RERO: 02-A000023334  RKD: 13288  SELIBR: 319675  SNAC: w6xk96s8  SUDOC: 031183085  TePapa: 33428  Trove: 797020  ULAN: 500007095  VcBA: 495/72976  VIAF: 100909732   WorldCat (עם VIAF): 100909732 
ערך זה הוא קצרמרבנושא ציירים. אתם מוזמנים לתרום לוויקיפדיה ו.
יוליוס רוטשילד

| --- | --- |
אין תמונה חופשית
 לידה:  12 ביולי 1885 פלקסרהאוזן, הרפובליקה הפדרלית של גרמניה 
 פטירה:  1954 (בגיל 68 בערך) ישראל 
 מדינה:  ישראל 
 מקום קבורה:  הר המנוחות 
 מעסיק:  בצלאל אקדמיה לאמנות ועיצוב ירושלים 
 
יוליוס יותם רוטשילד (Julius Jotham Rothschild;‏ 12 ביולי 1885 – אפריל 1954) היה צייר וארכאולוג ישראלי יליד גרמניה.
קורות חיים

יוליוס רוטשילד נולד בעיר פלקרסהאוזן (Völkershausen) שבתורינגיה, גרמניה. הוא גדל בעיר אייזנך, שם למד בסמינר למורים. לאחר מכן למד אדריכלות ועיצוב פנים בברלין. בשנת 1905 סיים רוטשילד לימודים בבית הספר הגבוה לאמנות בוויימאר. בין מוריו היה הצייר לודוויג פון הופמן, שהציע לו להתמודד על משרת מורה לאמנות בירושלים שפרסם הוועד המקים של "בצלאל" בגרמניה.
בדצמבר 1906 הגיע רוטשילד בספינה לארץ ישראל והצטרף אל בוריס שץ ואפרים משה ליליאן כצוות המורים הראשון של "בצלאל, בית מדרש לאמנות ולמלאכות-אמנות".. ביולי התארס לפרידה קאמיניץ, בתו של אליעזר ליפמן (בוים) קאמיניץ, בעל "מלון קאמיניץ". בבצלאל שימש יוליוס כמורה לציור ורישום. לאחר עזיבתו של ליליאן את בית הספר התבקש רוטשילד ליצור מתווים עבור מחלקת השטיחים של בית הספר. אולם, בעקבות מחאה של תלמידים אשר טענו כי רמתו המקצועים של רוטשילד נמוכה, פוטר רוטשילד ממשרתו. ייתכן כי הדבר היה קשור גם במאבקים של שץ כנגד הוועד של בצלאל בגרמניה, משום שגיסו של רוטשילד, אפרים כהן רייס, שימש כמפקח ההוצאות של "בצלאל" מטעם חברת "עזרה".
ב-1907 חזר רוטשילד לגרמניה, שם נולדו שלושת ילדיו. הוא שימש כשרטט והשלים לימודי אדריכלות קלאסית. בשנת 1913 חזרה המשפחה לארץ ישראל. בירושלים שימש כשרטט במשלחת הארכאולוגית לחפירות "העופל" בראשות פרופ' בנזינגר. לאחר שקיבל משרה של מורה ב"טכניקום", עברה המשפחה לחיפה, שם רוטשילד סייע בבניית הטכניון.
בתקופת מלחמת העולם הראשונה גויס לצבא הגרמני, צורף למטה הגרמני בנצרת ושימש כאדריכל לשיקום אתרי ארכאולוגיים מטעם השלטון העות'מאני. לאחר המלחמה שימש כארכאולוג באתרים שונים ביניהם ב"קברי הסנהדרין" וב"קבר הורדוס" בימין משה.
ב-1917, כשהיה קצין בדרגת לוטננט (סגן), נשבה על ידי הצבא הבריטי, אך שוחרר על ידי ג'יימס דה רוטשילד (אין קשר משפחתי). לאחר מכן חזרה משפחתו לגרמניה, ולאחר עליית הנאצים לשלטון שבה ב-1934 לארץ ישראל.
בשנת 1947 הציג תערוכה של ציורים ובהם ממראות האתרים הארכאולוגים בירושלים בבית אבן-עזר במושבה הגרמנית. חלקם פורסם בספר "הסאגה של עיר הקודש" (1954) מאת בנימין מזר.
רוטשילד נפטר בשנת 1954, בגיל 69. נקבר בהר המנוחות בירושלים.
במוזיאון ישראל נמצאים שלושה אקוורלים שלו מ-1906 – מתוות קישוטיים לשטיחים וכן ציור אקוורל בנושא "אם אשכחך ירושלים תשכח ימיני".
לקריאה נוספת

עפרת, גדעון, "לאן נעלם יוליוס רוטשילד", בתוך וושינגטון חוצה את הירדן, הוצאת הספרייה הציונית, ירושלים, 2008, עמ' 630–637.
הערות שוליים

↑  השקפה, כ"ב בטבת א'תתל"ז לחורבן, (1906)
↑  דוד תדהר (עורך), "אליעזר ליפמן (בוים) קמיניץ", באנציקלופדיה לחלוצי הישוב ובוניו, כרך ג (1949), עמ' 1200.
↑  יוליוס רוטשילד באתר GRAVEZ
↑  גדעון עפרת, אופקים רחבים: אמנות בישראל 2000-1900, עבודות נבחרות (א): יוליוס רוטשילד, סמטה בירושלים, צבעי מים, 1938, במחסן של גדעון עפרת.
זוהר זימרו

זוהר זימרו (נולד ב-25 ביולי 1977 באתיופיה) הוא אתלט עבר ישראלי שהתמחה בריצות ארוכות, 4 פעמים אלוף ישראל בריצת מרתון (2010, 2012, 2014 ו-2015). ייצג את ישראל באולימפיאדה (לונדון 2012) ובשלוש אליפויות עולם (טגו 2011 ומוסקבה 2013 וקופנהגן 2014), ושלוש פעמים אלוף המכביה.
שיאו האישי של זימרו בריצת מרתון (2:14:28 שעות) היה התוצאה השנייה בטיבה של אתלט ישראלי בכל הזמנים כשנקבע, אחרי השיאן דאז היילה סטאין.
ביוגרפיה

זימרו נולד באתיופיה ועלה לארץ בגיל 10. הוא נרשם לפנימיית ספורט בצפון הארץ, השתתף בתחרויות כלל ארציות ומאוחר יותר השתתף בתחרויות בינלאומיות.
ביוגרפיה > 2009

מרתון ברלין שנערך ב-20 בספטמבר 2009, היה פריצת הדרך המקצועית שלו כאתלט מקצוען. עד לאותה השנה עסק בעיקר בעבודתו כמאמן בקבוצות ריצה ברחבי הארץ. בתחרות קבע שיאי אישי חדש של 2:23:48 שעות.
ביוגרפיה > 2010

במרתון טבריה (אליפות ישראל בריצת מרתון) שנערך בינואר 2010 סיים זימרו במקום הראשון מבין האתלטים הישראלים בתוצאה של 2:28:55 שעות וזכה לראשונה בתואר אלוף ישראל.
ביוגרפיה > 2010 > אליפות אירופה

באליפות אירופה שנערכה בברצלונה שבספרד ב-1 באוגוסט אותה שנה סיים זימרו במקום 38 כללי וחמישי מבין הישראלים בריצת המרתון בתוצאה 2:36:58 שעות.
ביוגרפיה > 2011

במרתון רוטרדם שנערך ב-10 באפריל 2011 קבע זימרו שיא אישי חדש של 2:14:28 שעות וקבע את הקריטריון האולימפי.
ביוגרפיה > 2011 > אליפות העולם

באליפות העולם שנערכה בטגו קוריאה הדרומית בשנת 2011, החל זימרו את ריצת המרתון בקצב טוב ועבר את חצי המרחק (21.1 ק"מ) במקום ה-39 ובתוצאה של 1:07:41 שעות. בהמשך המירוץ, הוא נפצע והחל לדמם באזור עקב אכילס, עקב נעילת נעליים חדשות ללא גרביים ובעקבות כך פרש מהמרוץ בק"מ ה-28.
ביוגרפיה > 2012

במרתון טבריה שנערך בינואר 2012 זכה במקום הראשון בתוצאה של 2:15:06 שעות והוכתר בפעם השנייה כאלוף ישראל.
זימרו יצא למחנה אימונים באתיופיה והתאמן בהדרכתו של האג'י, אחד ממאמני המרתון הטובים באתיופיה.
ביוני 2012 נמצא חיובי בשימוש באמרוץ. לבסוף נקבע שהוא צרך את החומרים בתום לב, כשהשתמש במכשיר אינהלציה נגוע של אדם אחר שהשתמש בחומרים האסורים. הוא ננזף והושעה ל-28 ימים מכל פעילות.
ביוגרפיה > 2012 > אולימפיאדת לונדון

באולימפיאדת לונדון (2012) סיים במקום 81 בריצת המרתון בזמן של 2:34:59 שעות, כ-26 דקות אחרי המנצח.
ביוגרפיה > 2013 > אליפות העולם

באליפות העולם שנערכה במוסקבה שברוסיה בשנת 2013 סיים במקום 40 בריצת מרתון בתוצאה של 2:25.23 שעות.
ביוגרפיה > 2014

במרתון טבריה זכה זימרו במקום הראשון בתוצאה של 2:16:25 שעות והוכתר בפעם השלישית כאלוף ישראל.
ביוגרפיה > 2014 > אליפות אירופה

כחודש וחצי לפני אליפות אירופה שנערכה בציריך שבשווייץ בשנת 2014, נאלץ להפסיק להתאמן ולהתחיל סדרת טיפולים רפואיים בעקבות פציעה. כשבועיים לפני האליפות הוא חזר להתאמן ובאליפות עצמה הוא הפסיק את ריצתו בק"מ ה-30.
בחודש דצמבר אותה שנה נאלץ להפסיק לחלוטין את מחנה האימונים בחו״ל, ולהגיע לטיפול בבית חולים מאיר בכפר סבא. זאת בעקבות פציעה בברך אשר מנעה ממנו ללכת. לאחר 4 ימים של התאוששות, חזר להתאמן.
ביוגרפיה > 2015

ערב לפני מרתון טבריה הכריז זימרו על פרישתו מריצה תחרותית, לאחר המרתון. במרתון עצמו, הוא זכה במקום הראשון מבין האתלטים הישראלים ובמקום השישי הכללי בתוצאה של 2:18:07 שעות והוכתר בפעם הרביעית כאלוף ישראל. לאחר המרתון הודיע שייצא בהצהרה רשמית בנוגע להשתתפותו באליפות העולם (בייג'ינג 2015), לאחר שישלים ניתוח בברכו.
מאמן ריצות למרחקים ארוכים

בשנת 2008 החל לאתר ולאמן כישרונות צעירים בריצה למרחקים ארוכים. בין האתלטים שאימן, ואת חלקם אף איתר, נמנים טסמה מוגס, איימרו עלמיה, גירמה אמרה וטדסה גטהון.
תרומה לקהילה

בשנת 2008 הקים ביחד עם חברים רצי עלית למרחקים ארוכים, את עמותת רצים מהלב, ארגון ללא מטרת רווח. המייסדים עוזרים לילדים ונערים ממקומות שונים בארץ, להתמודד עם קשיים ולהשיג מטרות דרך הספורט.
תארים והישגים

בשנת 2011 נבחר זימרו לאתלט השנה של ישראל על ידי איגוד האתלטיקה בישראל